NaiveNeuron/SloPal huggingface dataset:
Blaha, Ľuboš, poslanec NR SR (2012-10-18):
Ďakujem pekne, pani ministerka, za vašu odpoveď, ktorá ma potešila. Zároveň by som doplnil, že nerovnosť je navyše mimoriadne nespravodlivá, pretože spôsobuje sociálne poníženie mnohých ľudí. Je navyše nedemokratická, pretože dáva niektorým bohatším ľuďom viac priamej či nepriamej moci. Je neefektívna, pretože bráni mnohým talentovaným ľuďom, aby dostali vzdelanie a aby sa dokázali uplatniť na trhu práce. A je neefektívna aj z toho hľadiska, že zvýhodňuje niektoré subjekty na trhu. Potom sa ľahko hovorí mnohým kolegom z pravice, že nech robotník alebo pracovník vyjednáva si nejaké pozície s podnikateľom, keď všetky tromfy v rukách má podnikateľ. Čiže nerovnosť je naozaj veľkou hrozbou pre demokraciu a pre spravodlivú spoločnosť. Osobne si myslím, že jeden zo spôsobov, ako zabrániť prehlbovaniu nerovnosti, je práve posilňovanie pozície zamestnanca aj spôsobmi, aké ste spomínali vy. A do pozornosti by som uviedol napríklad projekt kodeterminácie v Nemecku, ktorý je veľmi úspešný, alebo projekt švédskych robotníckych fondov, ktorý bol kedysi zavádzaný vo Švédsku. A na záver by som už len zacitoval z The Economistu, o ktorom som hovoril. The Economist cituje výskumy ekonómov z Medzinárodného menového fondu, ktoré predpokladajú, že príjmová nerovnosť spomaľuje rast, spôsobuje finančné krízy a oslabuje dopyt. To je presne to, čomu dneska čelíme. Za všetko môže nerovnosť. Ďakujem.
Blanár, Juraj, podpredseda NR SR (2021-02-25):
Pán poslanec Schlosár, môžete reagovať na faktické poznámky.
Glenda, Tibor, poslanec NR SR (2019-06-19):
Ďakujem. Pán predsedajúci, dajte, prosím, najskôr hlasovať spoločne o bodoch 2, 14, 17, 19, 40, 56 a 57 zo spoločnej správy, ktoré vyňal na osobitné hlasovanie pán poslanec Vážny, s odporúčaním gestorského výboru schváliť.
Blanár, Juraj, podpredseda NR SR (2022-02-02):
Pán poslanec Kočiš s faktickou poznámkou.
Viskupič, Marián, poslanec NR SR (2022-09-27):
Pán predsedajúci, ďakujem pekne za slovo. Kolega Peťo Kremský, áno, hovoril si o scenári D. Ja poviem, že verme, že je to až scenár W. Pretože práve prijímame niečo, čo všetci veríme, že nikdy nebude musieť byť uvedené do praxe. Peťo, som veľmi rád, že si toto zdôraznil, pretože tak to je, dnes trh zlyhal. Áno, v tomto momente. Ale akékoľvek riešenie, ktoré prijímame alebo ktoré sa budú prijímať, musia byť len riešením aktuálnej situácie, pretože všeobecne a dlhodobo žiadna regulácia, žiadne vypojenie trhu ani žiadne znárodnenie komunity nevyrieši ten základný problém. Problém vyrieši len dostatok energie. Pretože problém vo finále je, alebo na začiatku bol nedostatok samotnej energie, a teda, samozrejme, aj jej efektívne využívanie. Toto všetko je spojené s investíciami do efektívnych zdrojov, do efektívnej spotreby a bez zapojenia súkromného sektora a bez voľného trhu toto dlhodobo nebude fungovať. Ďakujem pekne.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 133 poslancov, za 103, konštatujem, že Národná rada sa uzniesla, zdržalo sa 27, nehlasovali 3. Teda konštatujem, že Národná rada sa uzniesla, že tento návrh ústavného zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči.
Paška, Pavol, predseda NR SR (2012-10-26):
Hlasujeme o bode 2 zo spoločnej správy. Odporúčanie je schváliť. (Hlasovanie.) 131 prítomných, 76 za, 30 proti, 25 sa zdržalo. Aj tento bod sme schválili.
Grendel, Gábor, podpredseda NR SR (2023-06-15):
Pán poslanec Miroslav Urban.
Číž, Miroslav, podpredseda NR SR (2015-02-05):
Ďakujem. Pán poslanec Bobík, chcete položiť doplňujúcu otázku? Prosím, zapnite mikrofón pánovi poslancovi.
Drdul, Dominik, poslanec NR SR (2022-05-24):
Ďakujem veľmi pekne za slovo, pán predsedajúci. Nebudem sa opakovať a nebudem ani opakovať to, čo hovorili kolegovia, len som chcel zvýrazniť, že teda som rád, že druhé čítanie splnilo svoj účel aj napriek skrátenému legislatívnemu čítaniu, a poďakovať všetkým zúčastneným aktérom za ich vklad do tohto procesu, ktorého som mal tú česť byť účastný, a som za to celkom rád a vďačný, že sa napokon dostavil takýto výsledok.
Kočiš, Eduard, poslanec NR SR (2023-01-26):
Veľmi pekne ďakujem za slovo, pán predsedajúci. Zbavovanie sa zodpovednosti za prudký nárast cien nielen elektrickej energie, nielen plynu, nielen tepla, nielen vodného a stočného, nielen potravín ako základnej komodity potrebnej pre ľudský život v každej jednej spoločnosti, je také typické, alibistické nielen pre členov vlády, ale už aj pre vládnych alebo bývalých vládnych poslancov. Každý jeden bude rozprávať, OĽANO bude tvrdiť, za všetkými problémami, ktoré nastali, je Sulík, je SaS-ka, pretože odišli a povalili ďalšiu tretiu, v úvodzovkách, demokratickú vládu. SaS-ka bude tvrdiť to isté, za všetkým je Matovič, pretože s bláznom sa vládnuť nedá, nedalo, urobili sme chybu, že sme do takejto vlády išli. Potom sa za rečnícky pult postaví niekto, kto naozaj ušiel zo špecializovaného zariadenia a okrem toho, že posplietal piate cez deviate a klamal opäť, že každá jedna rodina dostane 200 euro na dieťa, od, teda už v januárovej výplate, ktorá bude vyplatená vo februári, to sme si už na tieto klamstvá zvykli, ale že tento človek opäť používal neskutočné urážky voči všetkým prítomným, že sú mafiáni, skorumpovaní hajzli, špinaví politici, zlodeji, obludy, vagabundi, bývalé štátne tajomníčky alebo poslankyne, že sú kravy, vrahovia, že sú to bohorovní cynici. Toto si môže dovoliť tak akurát pravidelný návštevník buď naozaj špecializovaného zariadenia, ktoré sa nachádza v mnohých častiach Slovenska, alebo pravidelný účastník tretej, štvrtej alebo piatej cenovej skupiny bez obsluhy. Vláda neponúka riešenia, bývalý premiér, bývalý minister financií sa tu akurát vie doslova a do písmena vyplakať a myslí si, že táto jeho stratégia alebo skôr tragédia mu prinesie nejaký výsledok ako v roku 2020, ale to sa mýli.
Gibalová, Monika, poslankyňa NR SR (2014-05-28):
Ďakujem pekne. Ja som si uvedomila, že nie som v rozprave, ale v úvodnom slove, takže ešte raz dovoľte, sa ospravedlňujem.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 135 poslancov, za 108, proti 7, zdržalo sa 19, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na prerokovanie.
P. Hrušovský, podpredseda NR SR: (2001-12-13):
Pýtam sa pani navrhovateľky pani ministerky financií, či sa chce vyjadriť k rozprave a k podanému pozmeňujúcemu návrhu pána poslanca Šagáta. B. Schmögnerová, ministerka financií SR: Ďakujem pekne za slovo. Chcela by som poprosiť poslancov, aby tento návrh nepodporili. Prirodzene, že súhlasím s tým, aby časť prostriedkov, ktoré budú predstavovať zvýšené príjmy do rozpočtu v dôsledku toho, ak odhlasujete účinnosť zákona od 1. 1., to znamená zmenenú, ako je v pôvodnom návrhu a zároveň, ak odsúhlasíte aj to, že sa bude zvyšovať sadzba dane v budúcom roku iba jedenkrát, tým vlastne odhlasujete skutočné navýšenie príjmov. Toto navýšenie príjmov môžeme rozpočtovým opatrením vyčleniť na onkologický program, prípadne na kardiovaskulárny program, tak ako bude požiadavka rezortu, tam, kde bude vidieť ako najdôležitejšie, aby sa tieto prostriedky alokovali. Je však nevhodné riešenie a z hľadiska princípov daňovej politiky neprijateľné riešenie, aby sa dane vyberali účelovo a poskytovali účelovo. Preto so zachovaním toho, čo predniesol pán poslanec Šagát, s tým, samozrejme, súhlasím, ale nesúhlasím so spôsobom toho riešenia. Takže chcem vás požiadať, aby ste za tento pozmeňujúci návrh nezdvihli ruku. Ďakujem.
Sulík, Richard, predseda NR SR (2011-02-11):
Prosím, hlasujte teraz. (Hlasovanie.) Prítomných 124 poslancov, hlasovalo 124 za. Tento návrh sme schválili. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na prerokovanie. Nech sa páči.
Kučera, Karol, poslanec NR SR (2023-02-08):
... v oblasti zdravia a pohyb neurobil aleže absolútne nič. Absolútne nič. Pán Suja, áno, aj pán Čepček, v podstate ste sa pýtali na rovnakú vec ako tie úväzky. Naozaj každý dobrý riaditeľ sa s týmto bude vedieť vysporiadať. Navyše tam máme možnosť administratívnych činností. Čiže vedia si to prispôsobiť. A áno, ak má byť teraz z toho kúta, by som povedal, vytiahnutá tá telesná výchova smerom dopredu, tak naozaj by sa mali s tým vysporiadať. Uvidíme teda, či sa nám podarí vôbec tú časovú dotáciu zvýšiť, keď tam nastane teoreticky tento problém. Takže ale naozaj vrátiť naspäť tú dôležitosť vlastne telocvikára ako takého učiteľa telesnej výchovy, si myslím, že je viac než potrebné. A ostatným... (Prerušenie vystúpenia časomerom.)
Štefanec, Ivan, poslanec NR SR (2010-09-09):
Ďakujem pekne, pán predsedajúci. Dámy a páni, pán predsedajúci, dajte, prosím, hlasovať, že Národná rada schvaľuje tento návrh zákona.
Bugár Béla, podpredseda NR SR (2011-02-11):
Ďakujem. Otváram rozpravu a pýtam sa, či sa hlási v tomto čítaní niekto do rozpravy. Konštatujem, že nie je to tak. Vyhlasujem rozpravu za skončenú. Nech sa páči záverečné hlasovanie.
V. Veteška, podpredseda NR SR: (2005-07-06):
L. Polka, poslanec: Prečo by som mal naňho vystupovať? (Smiech v rokovacej sále.) Ja hovorím o zákone o lobingu. Obávam sa, že sme trošku rozličnej váhovej kategórie.
Laššáková, Jana, podpredsedníčka NR SR (2015-05-12):
S reakciou, nech sa páči, pani poslankyňa.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 136 poslancov, za 87, proti 13, zdržalo sa 34, nehlasovali 2. Konštatujem, že uvedený návrh sme schválili a tým pádom (potlesk) , vládny návrh zákona, ktorým sa menia a dopĺňajú niektoré zákony v súvislosti so zlepšením podnikateľského prostredia. Teraz za malú chvíľu zvolám poslanecké grémium, tak aby tí, ktorí majú byť, aby neodišli. A teraz požiadam... (Reakcie z pléna.) Aha, dobre. Tak poďme rýchlo, spravíme tie procedurálne. Pán poslanec Kéry, Viskupič, Lukáč, Čekovský, Kremský, Kuffa. Nech sa páči, pán poslanec Kéry.
M. Hort, podpredseda NR SR: (2009-06-17):
V záverečnom slove, nech sa páči, pani navrhovateľka.
Šeliga, Juraj, podpredseda NR SR (2020-09-17):
Ďakujem pekne, pani poslankyňa. Keďže ste zároveň spravodajkyňou, takže tento pozmeňujúci návrh máte. Pán poslanec Dostál, ak chcete teda faktickú poznámku, samozrejme. Chcel som vyhlásiť prestávku, ale nech sa páči, pán poslanec.
J. Vaľová, poslankyňa: (2007-09-04):
A chcela by som povedať k tomu, že pán Kaník prijal teda Zákonník práce s dohodou. Ja som si otvorila, tak ako mi poradil váš pán  kolega, tam teraz vedľa sedí, že si mám otvoriť internet a ja som si otvorila rokovanie Úradu vlády, prezenčnú listinu. Predseda Hospodárskej rady a sociálnej dohody bol Róbert Nemčič, kedy rada, záznam z plenárneho zasadnutia o Zákonníku práce 28. 2. 2003, nedospela k dohode a vláda očakáva zdržanlivosť sociálnych partnerov pri nátlakových akciách ako podmienku pre ďalšie rokovanie. Čiže klamete. Pán Kaník nikdy nedospel k dohode, čo sa týka Zákonníka práce. (Hlasy z pléna.) Netykajte mi, pán Mikloš, my sme si dvaja nepotykali, buďte taký láskavý. No, čiže ja to tu čítam na internete...
Grendel, Gábor, podpredseda NR SR (2022-11-15):
Dávam slovo spravodajcovi z výboru pre obranu a bezpečnosť pánovi poslancovi Igorovi Husovi, aby informoval Národnú radu o výsledku prerokovania tohto návrhu vo výbore.
L. Miklós, poslanec: (2009-04-29):
Druhá vec je. Ja som navrhoval predkladateľom, aby ste otvorili zákon o fonde, ale v tom zmysle, že príjmy z pokút budú príjmami fondu. A to ste tam nevložili. Ani ste tam nevložili, kto bude vyberať pokuty. Takže nehnevajte sa, ale fakt, moja dobrosrdečnosť je veľká, ale toto cítim ako podraz. Ďakujem.
Krištúfková, Petra, poslankyňa NR SR (2016-05-25):
Ďakujem. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 99. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 98 z 2. mája 2016 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci, a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, skončila som, otvorte, prosím, všeobecnú rozpravu.
Laurenčík, Milan, podpredseda NR SR (2021-10-05):
Pán poslanec Šeliga, chcete reagovať na faktické poznámky? Nech sa páči.
Lehotský, Tomáš, poslanec NR SR (2023-06-16):
Ďakujem veľmi pekne. Nechcem zdržovať, len rýchla poznámka. Monika, nie som z Bratislavy, som z Popradu, tam aj žijem, a ja zase nemám rád také to obhliadanie sa do minulosti, ako všetko bolo dobré a všetci si pamätáme, ako sme chodili vonku hrať futbal na trávu atď. A ty si spomínala, že teda v Bratislave zanikajú tie športoviská, a teda ja len chcem povedať, aby sme sa neprepadli do toho pesimizmu nejakého, že ja zasa mám pocit, aj teda nielen pocit, ale aj to vidím, že športoviská v Poprade tie naopak sú na oveľa vyššej úrovni, také tie akože voľne dostupné, ako boli za mojich čias. Ja som basketbal napríklad hrával, a to som bol ešte veľmi rád, na nejakom asfaltovom ihrisku. Dneska je tam krásne ihrisko, pekne oplotené s mäkším povrchom, s výbornými košmi a takýchto ihrísk vzniklo v tom Poprade viacero. Čiže to je zasa nejaká moja skúsenosť a treba sa teda na to pozerať tak globálnejšie. Ďakujem.
Szőllős, Ján, poslanec NR SR (2021-03-30):
Upozorňujem, že by som mal mať tridsať minút, lebo som za klub.
Hrnčiar, Andrej, podpredseda NR SR (2017-03-30):
Končím možnosť nahlásiť sa s faktickými poznámkami. Päť faktických poznámok na vystúpenie pána poslanca. Ako prvá, nech sa páči, pani poslankyňa Grausová.
Mihál, Jozef, poslanec NR SR (2017-06-16):
Dobrý deň prajem. Ďakujem. Vážený pán predsedajúci, vážený pán minister, vážená pani kolegyňa, predsedkyňa výboru, vážené kolegyne, kolegovia, vážení prítomní, mám zmiešané pocity. Na jednej strane, samozrejme, vítam, že sa tu chce urobiť náprava nespravodlivosti vzniknutá tým, že pri novom zákone o sociálnom poistení sa od roku 2004 zásadným spôsobom zmenil výpočet dôchodku a vtedy sa akosi pozabudlo na dôkladné vlastne nastavenie nejakých tých prechodných ustanovení, aby sa ľudia necítili poškodení. Čiže v roku 2004, keďže tá účinnosť tejto novely je v roku 2018, tak neviem, po 14 rokoch vlastne bude istá časť tých nespravodlivostí napravená. No ale tie zmiešané pocity spočívajú vlastne v tom, hlavne ten pôvodný vládny návrh je napísaný tak, že napriek tomu, že sa snažím pochopiť, teda ja som nekonzultoval, nestrávil som dlhé hodiny na ministerstve, to treba priznať, hej, čiže neabsolvoval som tú tortúru, ktorú absolvovala kolegyňa Erika Jurinová, ale predsa len mám akési to matematické vzdelanie a jednoducho pochopiť spôsob uvažovania ministerských úradníkov sa dosť dobre nedá. A keby sa aj malo dať pochopiť, tak by som porosil nabudúce, aby v dôvodových správach ten spôsob uvažovania bol dôkladne vysvetlený. Pretože ponúknuť akúsi čiernu skrinku, kde na konci sú nejaké percentá, čísla, nezrozumiteľné, pôsobiace dojmom, že boli vycucané z prsta, to jednoducho nerobí dobrý dojem. Ak by sa niekto dôkladne pustil do štúdia toho, že čo sa vlastne urobilo, obávam sa, že by sa ozvali ľudia, ktorí by sa cítili poškodení. A ja len z úcty k vám, pán minister, nebudem teraz konkrétny a nebudem menovať tie roky, ktoré máte v tom návrhu, no, ako to povedať diplomaticky, nie celkom dobre. Čiže snaha je urobiť dobrú prácu a odstrániť nespravodlivosti, ale ten spôsob, akým ste to urobili, jednoducho má k stopercentnej spokojnosti veľmi ďaleko. Ja rozmýšľam, ako svojim kolegom, nezaradeným poslancom, dať odporúčanie pri hlasovaní, zatiaľ je predbežná dohoda hlasovať za a hlavne, hlavne hlasovať za vďaka tomu vylepšeniu, ktoré tu ponúkla kolegyňa Erika Jurinová, ktorá si teda dala tú námahu, absolvovala stretnutia, investovala množstvo energie spolu s Ľubicou Navrátilovou, ktorú tiež týmto spôsobom pozdravujem a oceňujem to, čo pre túto novelu urobila. Ale opakujem, mám z toho veľmi zmiešané pocity, pretože, pretože, hm, no radšej budem ticho a nechám tam, prosím, pre zápis tri bodky. Nechávam tam tri bodky. Kto chce, si domyslí. Ťažko k tomu ešte niečo dodávať, vecne podstatu vystihla, myslím, moja predrečníčka Erika Jurinová, opakujem, zakončujem svoje vystúpenie, mám zmiešané pocity, pretože na jednej strane je dobré, že sa tie nespravodlivosti odstraňujú, na druhej strane tá technika, ten spôsob, akým sa to urobilo, jednoducho má od dokonalosti veľmi ďaleko. A to už ani nehovorím o tom, že invalidné dôchodky ste, skrátka, zamietli pod koberec.
Ďuriš Nicholsonová, Lucia, podpredsedníčka NR SR (2018-05-28):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Marošovi Kondrótovi. Nech sa páči.
Šeliga, Juraj, podpredseda NR SR (2020-04-28):
Ďakujem pekne. Žiadne faktické poznámky. Ďalší v rozprave, nech sa páči, pán poslanec Drdul. Prosím, zapnite mikrofón na mieste pána poslanca Drdú..., Drdula, pardon. (Reakcia z pléna.) A ako ďalší... A už je tu pán poslanec Susko, dobre. (Reakcie z pléna.) Nech sa páči, už vás zapli, môžete vystúpiť v rozprave.
Paška, Pavol, predseda NR SR (2013-09-03):
Faktická poznámka – pán poslanec Mihál. Končím možnosť sa prihlásiť. Pán poslanec, máte slovo.
Paška, Pavol, predseda NR SR (2014-03-19):
(Hlasovanie.) 138 prítomných, 123 za, 15 sa zdržali. Návrhy sme schválili. Pán poslanec Panáček uvedie v treťom čítaní hlasovanie o návrhu uznesenia na vyslovenie súhlasu so zmluvou medzi Slovenskou republikou a Českou republikou o spolupráci na úseku evidencie obyvateľov a rodných čísiel. Tlač 872. (Hlasovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o spolupráci na úseku evidencie obyvateľov a rodných čísel , tlač 872.)
Bugár, Béla, podpredseda NR SR (2017-03-28):
O slovo sa hlási pani podpredsedníčka vlády a ministerka spravodlivosti. Nech sa páči.
Medvecký, Andrej, poslanec NR SR (2021-06-25):
Ďakujem za slovo. Kolega Martin, ďakujem ti za tvoj kľudný a argumentačný príspevok do diskusie. Len by som chcel doplniť, že len za minulý rok 2020 zomrelo kvôli potratom 42 miliónov detí. Dám to len do kontrastu s COVID-om. Za minulý rok vo svete zomrelo 1,8 milióna ľudí na COVID. Ja ďakujem aj kolegom, ktorí sú v tejto sále a snažia sa bojovať za život nenarodených detí, pretože ja ako otec si v žiadnom prípade neviem predstaviť, že by som buď schválil alebo nejako nebojoval za život nejakých detí, keď viem, čo z toho malého embrya, čo z toho malého plodu môže vyrásť a preto nikdy v živote nemôžeme prestať bojovať za nenarodené deti a je to našou povinnosťou. Pretože my sme mali právo sa narodiť a mali by sme to právo narodenie poskytnúť aj tým, ktorí sa ešte len môžu narodiť. Ďakujem.
B. Bugár, podpredseda NR SR: (2002-04-03):
(Hlasovanie.) Prítomných 96 poslancov, za návrh hlasovalo 34, proti 6, zdržalo sa 52, nehlasovali 4. Konštatujem, že tento návrh nebol prijatý. Pán poslanec, nech sa páči. L. Ambróš, poslanec: Čiže návrh na uznesenie Národnej rady Slovenskej republiky k návrhu Národnej stratégie trvalo udržateľného rozvoja Slovenskej republiky, tlač 1229: „Národná rada Slovenskej republiky schvaľuje návrh Národnej stratégie trvalo udržateľného rozvoja Slovenskej republiky. Prosím, dajte hlasovať o tomto uznesení.“
Šutaj Eštok, Matúš, minister vnútra SR (2024-04-17):
Ďakujem za slovo. Vážený pán predsedajúci, vážené dámy poslankyne, vážení páni poslanci, cieľom predkladaného materiálu je zjednodušiť schvaľovací proces a sprístupniť aktualizované údaje o štátnej hranici v hraničnom dokumentárnom diele, ktoré je verejne prístupné. Podstata zmeny spočíva v tom, že hraničné dokumentárne dielo, ktoré je v súčasnosti možné aktualizovať až po ukončení komplexného preskúšania celej štátnej hranice, nebude viac súčasťou medzinárodnej zmluvy. Z hľadiska obsahu dokumentov k novej zmluve a garancie priebehu hraničnej čiary bude tvoriť prílohy novej zmluvy o štátnej hranici s Českou republikou prehľadná mapa a zoznam súradníc hraničných bodov. Uvedené prílohy považujú obe zmluvné strany za dostatočné, pretože charakter hraničnej čiary je od roku 2011 nepohyblivý. Hraničné dokumentárne dielo obsahujúce podrobné údaje o priebehu a vyznačení štátnej hranice bude vyhotovené naďalej, ale ako technický dokument hraničnej komisie. Tým sa zjednoduší a výrazne urýchli zverejňovanie aktualizovaných údajov o štátnej hranici. Vláda Slovenskej republiky svojím rozhodnutím, respektíve uznesením č. 499 zo 4. októbra 2023 súhlasila s uzavretím zmluvy. Zmluva medzi Slovenskou republikou a Českou republikou o štátnej hranici bola podpísaná 9. novembra 2023 v Prahe. Vážený pán predsedajúci, vážené dámy pos... dámy poslankyne, vážení páni poslanci, s konštatovaním, že tento návrh zodpovedá záujmom zahraničnej politiky Slovenskej republiky, si vás dovoľujem požiadať o vyjadrenie vášho súhlasného stanoviska. Ďakujem pekne.
Paška, Pavol, predseda NR SR (2012-05-02):
Ďakujem, pán predseda. Otváram rozpravu k tomuto návrhu. Pýtam sa, či chce niekto zaujať postoj. Nie. Vyhlasujem rozpravu za skončenú. A budeme hlasovať o návrhu uznesenia tak, ako ho predniesol pán predseda mandátového a imunitného výboru. (Hlasovanie.) 133 prítomných, všetci boli za. Konštatujem, že sme schválili uznesenie o nastúpení náhradníkov. Poprosím teraz pánov poslancov Štefana Gašparoviča, Antonína Cicoňa, Vladislava Petráša, Evu Hufkovú, Petra Gažiho, Zoltána Daniša, Vieru Šedivcovú a Petra Náhlika, aby sa dostavili do rokovacej sály, vykonáme predpísaný sľub poslancov. (Príchod poslancov do rokovacej sály.) Chcem pripomenúť, že sľub sa skladá tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Poprosím pani podpredsedníčku Národnej rady Janku Laššákovú, aby prečítala ústavné znenie sľubu. Zároveň vás poprosím, kolegyne a kolegovia, aby ste všetci počas sľubu stáli.
Kollár, Boris, predseda NR SR (2021-03-16):
Prosím vás pekne, zachovajte pokoj v sále. Ďakujem.
K. Tóthová, poslankyňa: (2002-06-20):
Ďalej by som chcela povedať, že skutočne v telekomunikáciách nie je niečo v poriadku, na čo už tu moje kolegyne aj kolegovia upozornili. A ja chcem navyše do vašej pamäti dať, resp. ozdraviť vašu pamäť, že prezident Svetového kongresu zahraničných Slovákov pán Vacval si dokonca sťažoval na viacerých medzinárodných organizáciách, týkajúcich sa telekomunikácií, že má rukolapné dôkazy o tom, že jeho telefonické hovory so Slovenskom boli odpočúvané. A to vám nejako zaniká, pán minister. Čo ste robili v tejto veci? Veď bolo aj v našej tlači odpublikované jeho stanovisko, jeho informácia a aj obsah sťažnosti, ktorý doručil viacerých organizáciám.
P. Paška, predseda NR SR: (2008-09-09):
návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde . Je to návrh vlády, ktorý ste dostali do svojich lavíc, dámy a páni, ako tlač pod číslom 765. Pani ministerka práce, sociálnych vecí a rodiny Slovenskej republiky, pani Vierka Tomanová, odôvodní vládny návrh na skrátené legislatívne konanie o vládnom návrhu zákona. Nech sa páči, pani ministerka.
Klus, Martin, podpredseda NR SR (2019-10-23):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Vyhlasujem všeobecnú rozpravu za skončenú a pýtam sa, či chce k rozprave neexistujúcej, zaujať stanovisko navrhovateľ. Nie. Takisto sa chcem spýtať, či chce zaujať stanovisko spravodajca. Takisto nie. Prerušujem teda rokovanie o tomto bode programu. Nasledujúcim bodom programu je prvé čítanie o návrhu poslancov Petry Krištúfkovej a Borisa Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je uverejnený ako tlač 1711, návrh na jeho pridelenie na prerokovanie výborom je v rozhodnutí č. 1812. Dávam slovo poslankyni Petre Krištúfkovej, aby návrh zákona uviedla. (Rokovanie o návrhu poslancov Národnej rady Slovenskej republiky Petry Krištúfkovej a Borisa Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1711.)
Marosz, Ján, poslanec NR SR (2019-04-02):
Ďakujem za slovo. Vážený pán podpredseda, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh spĺňa z formálno-právnej stránky všetky náležitosti podľa tvorby zákonov. Predseda parlamentu navrhol, aby zákon prerokoval ústavnoprávny výbor ako gestorský výbor uviedol tiež tento výbor a do 7. mája 2019 mu dal termín. Ako spravodajca určený gestorským výborom navrhujem, aby sa Národná rada po všeobecnej rozprave uzniesla, že zákon prerokuje v druhom čítaní. Ústavnoprávny výbor bude určený ako gestorský výbor a tak isto budú uvedené aj lehoty podľa rokovacieho poriadku. Pán podpredseda, prosím, otvorte všeobecnú rozpravu.
P. Hrušovský, predseda NR SR: (2004-12-01):
Pán spravodajca, chcete sa vyjadriť? (Odpoveď z pléna.) Páni poslanci, o návrhu budeme hlasovať. Prosím, prezentujme sa. Prosím vás, pán poslanec, keby ste mi dali návrh. Páni poslanci, prosím o chvíľku strpenia. Panie poslankyne, páni poslanci, prosím, aby ste sa vrátili do svojich lavíc v rokovacej sále, pristúpime k hlasovaniu po porade a po dohode s navrhovateľom o hlasovaní o návrhu zákona ako o celku a po vysvetlení si niektorých príslušných ustanovení zákona o rokovacom poriadku. Pán poslanec, nech sa páči, budeme hlasovať o návrhu zákona ako o celku s odporúčaním gestorského výboru...
Muňko, Dušan, poslanec NR SR (2019-09-13):
Pán poslanec, prekvapuje ma, že ako právnik hodnotíte rozsudky bratislavského Krajského súdu a vôbec že si dovolíte. Ak máte nejaké podozrenia, bol by som rád, keby ste podali, lebo je to vaša povinnosť, trestné oznámenie vo veci. Hodnotíte, že pán premiér klame. Neviem, kde ste dospeli k tejto celej veci, pretože pán premiér konal tak, ako mal konať. Ja pokiaľ si dobre pamätám, tak súdnictvo v tejto našej Slovenskej republike bolo nastavené a stále pracuje tak, ako ho nastavila Dzurindova vláda, čiže ministri, ktorí tam boli, či to bol pán Čarnogurský, alebo potom pán Lipšic. Pokiaľ sa týka, to, čo ste tu stále omieľame, pána Kočnera. Pán Kočner dneska by nebol býval na scéne, keby bývalý exprezident nebol udelil milosť pri kauze Technopol, ktorí odcudzili zhruba 300 mil. pri sušenom mlieku a ďalšie veci, ktoré okolo toho boli. Keby nebol udelil milosť svojmu synovi a nebol udelil milosť pánovi Kočnerovi, dneska prípad Kočnera neexistuje, lebo by bol sedel 15 rokov. K tomu sa nikto z vás tu nevracia. Vraciate sa k prepisom. Pán Podmanický, ale aj ďalší tu povedali, pokiaľ sa týka vášho predsedu strany, ktorý komunikoval, chodil s ním na raňajky. Takisto aj pán predkladateľ, ktorý tu sedí, bývalý návrh na generálneho prokurátora, pán Čentéš musel zoškartovať veci, to, čo vypovedal pán poslanec na Generálnej prokuratúre. Keby nebol to zoškartoval, tak možnože ani váš pán predseda už nesedí na tej stoličke, kde sedel. Nechcem menovať ešte ďalších... (Prerušenie vystúpenia časomerom.)
M. Číž, podpredseda NR SR: (2009-04-21):
Chcem sa opýtať, či chce navrhovateľ zaujať stanovisko k rozprave. Ďakujem pekne. Pani spravodajkyňa? Áno. Máte slovo.
Danko, Andrej, predseda NR SR (2017-04-06):
Pani poslankyňa Petrík, pripraví sa pani poslankyňa Remišová. Nech sa páči.
Danko, Andrej, podpredseda NR SR (2024-05-09):
Pán poslanec Svoboda.
Bugár, Béla, podpredseda NR SR (2018-02-06):
Ale, pani poslankyňa, aj tak by ste hlasovali, aj za jeden, aj za druhý návrh o medzinárodnej zmluve, takže predpokladám, že je to v poriadku aj vo vašom prípade. Ja vás poznám, takže ja to viem. Pán minister chcel mať záverečné slovo, aby ukončil ten bod, a potom by sme pokračovali samozrejme s tým skráteným legislatívnym. Je všeobecný súhlas? Pán minister, nech sa páči, krátke záverečné slovo. Páni poslanci, prosím o väčší kľud, aby pán minister mohol teda sa vyjadriť k rozprave, aby tí, ktorí vystúpili v rozprave, aby tomu aj porozumeli. Pán minister to ide vysvetliť, takže, páni poslanci, trošku väčší kľud. Nech sa páči, máte slovo.
Bugár, Béla, podpredseda NR SR (2017-09-07):
Dávam slovo spravodajcovi z výboru pre sociálne veci poslancovi Jozefovi Burianovi, aby informoval Národnú radu o výsledku prerokovania tohto návrhu v jednotlivých výboroch a takisto aj v gesčnom výbore. Pán poslanec, nech sa páči.
B. Bugár, podpredseda NR SR: (2002-04-04):
V poradí druhú vyžrebovanú otázku položila pani poslankyňa Mušková pánu ministrovi školstva Milanovi Ftáčnikovi: „Čo by mal minister školstva do konca volebného obdobia prioritne realizovať?“ Nech sa páči, pán minister, môžete odpovedať. M. Ftáčnik, minister školstva SR: Vážená pani poslankyňa, obdobie, ktoré zostáva do konca volebného obdobia, je v školstve veľmi dôležité z toho pohľadu, že sa bude do praxe uvádzať viacero zákonov, ktoré výrazne ovplyvnia rezort školstva. Iste je vám známe, že bol prijatý vysokoškolský zákon, ktorý vstúpil do účinnosti 1. apríla. 1. apríla vstúpil do účinnosti aj zákon o verejnej službe, ktorý sa týka pedagogických a nepedagogických zamestnancov, takisto nový Zákonník práce, zákon o vede a technike a 1. januára tohto roku vstúpil do účinnosti zákon o financovaní školstva. Jedna vec je prijať zákon, druhá vec je uviesť ho do života. Je s tým spojené množstvo praktických krokov. To znamená, toto je prioritná úloha pre ministerstvo, aby sme sa sústredili na praktické uvedenie týchto zákonov do života, na vydanie nadväzných vyhlášok, ktoré súvisia s prijatými zákonmi a v prípade, keby to bolo potrebné, aj na realizovanie možno niektorých korekcií, resp. krokov, ktoré súvisia s uplatnením týchto zákonov v praxi. Osobitnú starostlivosť budeme musieť venovať prechodu kompetencií v oblasti školstva na obce a samosprávne celky a na riešenie oddlženia škôl v súvislosti minulého roku prijatým zákonom o prechode kompetencií na samosprávu. K 1. 7. dôjde asi k najväčšiemu presunu kompetencií, pretože viac ako 9 000 škôl a školských zariadení prejde na samosprávne orgány, čo si vyžaduje takisto veľké množstvo praktických krokov a činností, ktoré súvisia s ministerstvom školstva, ale aj okresnými, krajskými úradmi a, samozrejme, prijímajúcimi samosprávami. Okrem toho, a tým skončím svoju odpoveď, sú tu ešte dve prioritné úlohy, ktoré súvisia so vstupom Slovenskej republiky do Európskej únie, kde ministerstvo školstva predkladá zákon o uznávaní odborných kvalifikácií. Tento zákon je pripravený na prerokovanie vo vláde a dostane sa vám do parlamentných lavíc na májovú schôdzu. A je to školský zákon, ktorý tiež patrí medzi prioritné zákony v súvislosti so vstupom Slovenskej republiky do Európskej únie, ktorý takisto máme pripravený a budúci týždeň ho odovzdávame do legislatívneho procesu. Toľko.
A. Záborská, poslankyňa: (2001-10-03):
Prvý návrh. § 176 sa dopĺňa odsekom 3, ktorý znie: „(3) O návrhu vo veci náhradnej rodinnej starostlivosti, najmä o zverení dieťaťa do výchovy iného občana než rodiča a o zverení dieťaťa do pestúnskej starostlivosti, rozhodne súd bez zbytočného odkladu najneskôr do jedného roka od podania návrhu na zverenie dieťaťa do výchovy iného občana než rodiča alebo návrhu na zverenie dieťaťa do pestúnskej starostlivosti. Predĺžiť konanie možno, len ak z objektívnych dôvodov nie je možné vykonať dôkazy.“ Zdôvodnenie: Konanie vo veci náhradnej rodinnej starostlivosti rieši naliehavú potrebu zabezpečiť dieťaťu primeranú starostlivosť a v takomto prípade je najmä v záujme dieťaťa rozhodnúť v čo najkratšom čase. Preto sa stanovuje jednoročná lehota, v rámci ktorej musí súd rozhodnúť. Túto lehotu je možno predĺžiť len v prípade, že existujú objektívne príčiny, pre ktoré nemožno vykonať dôkazy. Druhý návrh. § 181 sa dopĺňa odsekom 4, ktorý znie: „(4) O osvojení rozhodne súd bez zbytočného odkladu najneskôr do 1 roka od podania návrhu na osvojenie. Predĺžiť konanie možno, len ak z objektívnych príčin nie je možné vykonať dôkazy.“ V podstate zdôvodnenie je takmer totožné ako pri predchádzajúcom pozmeňujúcom návrhu. Tretí návrh. V bode 36 v § 200 sa vypúšťa odsek 2. Doterajšie body 3 až 6 sa označujú ako odseky 2 až 5. Zdôvodnenie: Návrh novely Občianskeho súdneho poriadku je v § 200 ods. 2 duplicitný s návrhom novely Obchodného zákonníka v § 28b ods. 2. Vzhľadom na hmotnoprávnu povahu týchto inštitútov a zabránenie duplicity týchto ustanovení sa tento odsek vypúšťa z návrhu novely Občianskeho súdneho poriadku. Štvrtý návrh. V bode 44 sa v § 202 ods. 3 v písm. a) nahrádzajú slová „§ 200c“ slovami „§ 200a“. Je to legislatívnotechnické upresnenie paragrafového znenia. A posledný môj návrh. Článok 3 znie: „Tento zákon nadobúda účinnosť 1. januára 2002.“ Vzhľadom na rozsiahlosť návrhu a nutnosť primeranej legislatívnej lehoty sa účinnosť celého návrhu zákona navrhuje až od 1. 1. 2002. Ďakujem za pozornosť. J. Migaš, predseda NR SR: Pani poslankyňa Tóthová. A po nej pán poslanec Slafkovský.
Kollár, Boris, predseda NR SR (2020-04-22):
Ďakujem. Žiada si k rozprave zaujať stanovisko spoločná spravodajkyňa? Nie, ďakujem. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o niektorých opatreniach v pôsobnosti Ministerstva dopravy a výstavby Slovenskej republiky v súvislosti s ochorením COVID-19, ktorý prerokovávame v skrátenom legislatívnom konaní. Vládny návrh zákona je pod tlačou 55, výsledky rokovania výborov sú v tlači 55a. Prosím ministra dopravy a výstavby Slovenskej republiky Andreja Doležala, aby vládny návrh zákona odôvodnil.
Poliačik, Martin, poslanec NR SR (2012-09-19):
Alojz, ja vždy ocením, keď niekto príde s autentickou skúsenosťou, preto aj pri tvojom príhovore sa budem venovať hlavne tej Číne. Lebo tým, že si mal možnosť pobudnúť na druhej strane tohto vzťahu, tak možno máš v niečom skúsenosti, ktoré nám chýbajú. Ale opýtal by som sa, že kde by si teda nakreslil tú čiaru? Ako máme reagovať v prípade, keď už dnes pomaly každý mesiac sa nám upáli nejaký tibetský mních kvôli situácii v okupovanom Tibete čínskou armádou? Aká by mala byť odpoveď Slovenska na takúto situáciu? Ako by sa mali vyvíjať, ako už povedal kolega Osuský, naše obchodné vzťahy s Taiwanom na to, aby sme nenahnevali čínskych hodnostárov, či už priamo v Číne alebo na zastupiteľských úradoch? A rovnako aj pri iných krajinách. Ako by mala byť kreslená, teda podľa teba, tá čiara, aby zároveň sme boli vnímaní ako tí dôležití, na ktorých sa ten kapitán príde pozrieť, ale zároveň ako predstavitelia silnej ľudskoprávnej tradície, ktorú v Európe nesieme so sebou a ktorú Európa v podstate aj spolu so Spojenými štátmi americkými budovala, ako by sme sa mali postaviť pri zvyšku sveta k tomu, že niekde sú flagrantne ľudské práva porušované, že veci, ktoré my považujeme za neprípustné, sa tam dejú na každodennom poriadku, a veci, ktoré máme ako svoju predstavu o tom, ako by mal nejaký ideálny stav vyzerať, sa nedejú. Kde končí ten ekonomický záujem? Kde ešte máme byť tí relevantní a kde by sme mali ustúpiť? Keby si mohol odpovedať.
J. Liška, poslanec: (2003-06-18):
Uvedený návrh bol doručený poslancom Národnej rady Slovenskej republiky v stanovenej lehote. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Predložený návrh rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Prosím, pani predsedajúca, aby ste otvorili rozpravu. Z. Martináková, podpredsedníčka NR SR: Otváram všeobecnú rozpravu k tomuto bodu programu. Písomne nemám žiadnu prihlášku do rozpravy. Otváram možnosť hlásiť sa ústne do rozpravy k tomuto bodu programu. Uzatváram možnosť hlásiť sa ústne do rozpravy. Neprihlásil sa nikto, vyhlasujem rozpravu za skončenú. Prosím, pán spravodajca, aby ste uvádzali hlasovanie.
Hanuliaková, Jana, poslankyňa NR SR (2024-05-02):
Ďakujem. Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona, tlač 44. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 7. júna 2024 a v gestorskom výbore do 10. júna 2024. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2016-04-26):
Pán poslanec Hrnko.
V. Veteška, podpredseda NR SR: (2007-05-10):
(Hlasovanie.) Prítomných 79, za 75, proti 0, zdržalo sa 0, nehlasovali 4. Konštatujem, že sme schválili tento návrh, postúpili sme zákon do druhého čítania. Prosím, uveďte ďalšie hlasovanie.
Grendel, Gábor, podpredseda NR SR (2022-03-30):
Pán poslanec Eduard Kočiš.
Tomáš, Erik, poslanec NR SR (2022-06-23):
Som rád, pán kolega, že to vidíš podobne napriek tomu, že, samozrejme, ako vždy o opozičné návrhy nie je v tejto sále veľký záujem, tak chcem opäť pripomenúť, že je to riešenie, ktoré navrhovala aj koaličná strana. Máte šancu posunúť tento zákon z prvého čítania do druhého čítania. Ak to neurobíte, tak ste boli falošní. Aj pred svojimi voličmi, aj pred svojimi koaličnými partnermi, kde ste toto navrhovali ako alternatívne riešenie. Samozrejme, pokiaľ by sa pridali ďalšie koaličné strany SME RODINA, OĽANO budeme len radi. O nejde, nejde zatiaľ o nič iné, len o posunutie do druhého čítania. A zatiaľ ste teda proti inflácii toho veľa neurobili. Už sa tu nechcem opakovať, takmer nič, takmer nič. Aj včera, štyri eurá pre, na detských prídavkoch a 16 a 23 eur na daňovom bonuse. Ináč vôbec nič. Ešte aj to zastropovanie cien elektrických energií, elektrickej energie nevyzerá veľmi dobre po tom, čo som čítal. Takže som zvedavý, ako to celé dopadne. Životné minimum by vyriešilo veľa z týchto vecí. Ďakujem pekne.
D. Lipšic, podpredseda vlády a minister spravodlivosti SR: (2003-07-04):
V prístupovom procese do Európskej únie bola Slovenská republika vyzvaná orgánmi Európskej únie na odvolanie výhrady voči použitiu čl. 6 ods. 1 citovaného dohovoru iba na predikatívne trestné činy. Požiadavka na odvolanie tejto výhrady pre Slovenskú republiku, ale aj ďalšie pristupujúce a tiež členské štáty Európskej únie vyplynula z právnych dokumentov Európskej únie prijatých v oblasti boja proti finančnej kriminalite a praniu špinavých peňazí. V zmysle medzinárodnej zmluvnej praxe, ako aj zásad vlády pre oblasť medzinárodných zmlúv návrhy na odvolanie výhrad a vyhlásení prerokúvajú a schvaľujú orgány, ktoré dali súhlas s uzavretím samotnej medzinárodnej zmluvy. Z tohto dôvodu je potrebné podľa čl. 86 písm. d) Ústavy Slovenskej republiky predložiť návrh na vyslovenie súhlasu s odvolaním výhrady Slovenskej republiky k čl. 6 ods. 1 citovaného dohovoru aj Národnej rade. Ďakujem.
Madej, Róbert, poslanec NR SR (2016-06-15):
Rád by som informoval členov ústavnoprávneho výboru o tom, že bude rokovanie ústavnoprávneho výboru dnes o 12.00. Ďakujem.
Zmajkovičová, Renáta, podpredsedníčka NR SR (2012-05-09):
S reakciou pán poslanec Duchoň.
Laššáková Jana, podpredsedníčka NR SR (2012-05-10):
Ale nie, nie, pán poslanec. Myslím si, že začnite, aby ste to mali ucelené. Prerušujem rokovanie, budeme pokračovať zajtra ráno o deviatej.
Laššáková, Jana, podpredsedníčka NR SR (2013-05-17):
Na vystúpenie pána poslanca s faktickými poznámkami pán poslanec Huba, pán poslanec Simon. Končím možnosť prihlásiť sa s faktickými poznámkami. Nech sa páči, pán poslanec Huba.
Žiga, Peter, podpredseda NR SR (2024-04-18):
Je všeobecný súhlas? (Súhlasná reakcia pléna.) Ďakujem pekne. Pán poslanec Vašečka.
Laurenčík, Milan, podpredseda NR SR (2021-12-02):
Nech sa páči, pán premiér, máte päť minút na odpoveď.
Bugár, Béla, podpredseda NR SR (2017-06-13):
Pán poslanec Gröhling.
Zmajkovičová, Renáta, podpredsedníčka NR SR (2013-09-19):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Ďalším bodom programu je prvé čítanie o návrhu poslanca Martina Fecka a Ivana Štefanca na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov. Návrh zákona má tlač 634, návrh na jeho pridelenie na prerokovanie výborom je v rozhodnutí č. 611. Dávam slovo poslancovi Martinovi Feckovi, aby návrh zákona uviedol. (Rokovanie o návrhu poslancov Národnej rady Slovenskej republiky Martina Fecka a Ivana Štefanca na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 634.)
Baránik, Alojz, poslanec NR SR (2016-09-20):
Ďakujem, pán predsedajúci. K návrhu poslancov Národnej rady Slovenskej republiky Igora Matoviča, Eduarda Hegera, Jozefa Viskupiča, Mareka Krajčího a Eriky Jurinovej na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov. Vážený pán predsedajúci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona v druhom čítaní do 32 dní od jeho prerokovania v Národnej rade v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Hlina, Alojz, poslanec NR SR (2015-11-26):
Vážená pani predsedajúca, vážené kolegyne, kolegovia, to, čo tak rozľútostilo a mierne nahnevalo pána kolegu, o tom ja už niečo viem. My sme to tu nie raz, nie dvakrát riešili. V zásade to dopadlo tak, že sa vyospravedlňujú. Ale v zásade som mal pocit, že už taký nepísaný úzus je, že tá cirka tretina tej vlády tu bude, už som mal pocit, že by mohla byť taká džentlmenská dohoda. Ale ani tá sa nedodržiava a to ma mrzí. Čiže otázka stojí, že čo s tým? Dneska sa vyospravedlňovali teda skoro všetci a zastupuje ich pán Glváč a pán Draxler, ale nie sú ospravedlnení pán Žiga, pán Borec a pán Fico. (Nesúhlasné reakcie z pléna.) Ale ja ho vidím, ale však ja vidím. Oko ne... Ja vidím. Čiže ešte raz, ešte raz, pán Borec, pán Glváč, pán Draxler, pán Fico. Myslím že som skončil. Áno, pán premiér, pán Žiga, pán Borec, pán Draxler, pán Glváč. Teraz mi poraďte aj vy tam, pán predseda, hej, lebo ja už som si tu svoje užil za tým pultom a toto sú posledné interpelácie, ja by som chcel teda, že nepodarilo sa nám, žiaľ, urobiť z tohto inštitútu živý, nejaký živý organizmus, ako trebárs je v Anglicku, kde naozaj toto je vec, ktorá má aj význam. U nás je to utrpenie. Nepodarilo sa. Asi to nemáme v sebe, my tú demokratickú tradíciu, žiaľ, nemáme, čiže s tým ja už asi neurobím nič. Ale pre túto chvíľu, aby sme ako-tak ukončili, tie posledné interpelácie, tak ak vás môžem poprosiť, že by sme zabezpečili prítomnosť tých ľudí, ktorí nie sú dnes ospravedlnení, teda tých pánov ministrov... (Reakcie z pléna.) No, viete, každý si tu robí pomaly čo chce, to ja pripúšťam... (Prerušenie vystúpenia predsedajúcou.)
Laurenčík, Milan, podpredseda NR SR (2021-05-04):
Prosím, prezentujeme sa a hlasujme o určení výborov a určení doby prerokovania. (Hlasovanie.) Prítomných 128, za 121, proti 0, zdržalo sa 7, hlasovali všetci. Konštatujem, že aj tento návrh sme schválili. Teraz bude nasledovať hlasovanie v druhom čítaní o vládnom návrhu zákona, ktorým sa mení a dopĺňa zákon o cenných papieroch, tlač 435, bod 7 schváleného programu. Dávam slovo predsedovi výboru pre financie a rozpočet pánovi poslancovi Mariánovi Viskupičovi, aby hlasovanie uvádzal. [Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) a v znení neskorších predpisov a ktorým sa menia a dopĺňajú niektoré zákony , tlač 435.]
Abrhan, Pavol, poslanec NR SR (2014-02-07):
Všetkých, okrem SMER-u. (Smiech v sále.)
Jurinová, Erika, podpredsedníčka NR SR (2014-09-16):
Pán poslanec, prepáčte, hovoríme k rovnakému zákonu o spotrebnej dani minerálneho oleja?
Zmajkovičová, Renáta, podpredsedníčka NR SR (2012-10-18):
S faktickými poznámkami sa hlási šesť poslancov. Uzatváram možnosť faktických poznámok. Pán poslanec Huba.
Hrnčiar, Andrej, podpredseda NR SR (2018-02-13):
Pani poslankyňa Verešová.
Laurenčík, Milan, podpredseda NR SR (2022-05-24):
Poslednú faktickú poznámku bude mať pán poslanec Filip Kuffa, nech sa páči.
Bagačka, Michal, poslanec NR SR (2014-12-03):
Teraz pristúpime k hlasovaniu o návrhoch z rozpravy. Dajte, prosím, hlasovať o návrhu pána poslanca Beblavého a pani poslankyne Lucie Žitňanskej.
Ďuriš Nicholsonová, Lucia, podpredsedníčka NR SR (2017-10-12):
Vyhlasujem rozpravu k tomuto bodu za skončenú. Pýtam sa pána ministra ako navrhovateľa, či v rámci záverečného slova chce zaujať postoj k tomu, čo odznelo v rozprave. Nie je tomu tak. Pán spravodajca? Nie, nie je tomu tak. Prerušujem rokovanie o tomto bode programu. Teraz nasleduje návrh na vyslovenie príslušníkov Ozbrojených síl Slovenskej republiky na budovanie obranných a bezpečnostných kapacít Irackej republiky. Návrh má parlamentnú tlač 734. Návrh uvedie opäť pán minister obrany, nech sa páči. (Rokovanie o návrhu na vyslanie príslušníkov ozbrojených síl Slovenskej republiky na budovanie obranných a bezpečnostných kapacít Irackej republiky , tlač 734.)
Danko, Andrej, predseda NR SR (2019-12-03):
Poslanec Madej.